ব্রায়ান ভিটোরি

ব্রায়ান ভিটালিস ভিটোরি (জন্ম: ২২ ফেব্রুয়ারি, ১৯৯০) মাসভিঙ্গো এলাকায় জন্মগ্রহণকারী জিম্বাবুয়ের উদীয়মান টেস্ট ক্রিকেটার। বর্তমানে তিনি জিম্বাবুয়ে জাতীয় ক্রিকেট দলের পক্ষে টেস্ট ও একদিনের আন্তর্জাতিকে খেলছেন। এছাড়াও ঘরোয়া ক্রিকেটে মাসভিঙ্গো, সেন্ট্রালস, সাউদার্ন রক্স ও সাউদার্নসের পক্ষে খেলেছেন।

 ঘরোয়া ক্রিকেট 
২০০৫-০৬ মৌসুমে ফেইদওয়্যার ক্লোদিং আন্তঃপ্রাদেশিক প্রতিযোগিতায় মাসভিঙ্গো দলের পক্ষে লিস্ট এ ক্রিকেটে তার অভিষেক ঘটে। মাসভিঙ্গোর তিন খেলাতেই অংশ নিয়েList A matches played by Brian Vitori – CricketArchive. Retrieved 13 August 2011. ১২.০০ গড়ে তিনি তিন উইকেট পান।Bowling for Masvingo in Faithwear Clothing Inter-Provincial One-Day Competition 2005/06] – CricketArchive. Retrieved 13 August 2011. ২০০৭-০৮ মৌসুমে সাউদার্নসের পক্ষে খেলেন ও প্রথমবারের মতো জিম্বাবুয়ের ক্রিকেটের পুণঃগঠনের পর লোগান কাপে অংশ নেন। এপ্রিল, ২০০৮ সালে ইস্টার্নসের বিপক্ষে সাউদার্নের হয়ে প্রথম-শ্রেণীর ক্রিকেটে অভিষিক্ত হন তিনি। ইস্টার্নসের একমাত্র ইনিংসে তিনি ২/৩৭ লাভ করেন। এছাড়াও তিনি প্রথমবারের মতো ওয়াস্টার্নসের বিপক্ষে টুয়েন্টি২০ খেলায় অংশ নিয়ে ১/১৪ ও তিন রান সংগ্রহ করেন।

 আন্তর্জাতিক ক্রিকেট 
বাংলাদেশের বিপক্ষে হারারে স্পোর্টস ক্লাবে তার টেস্ট ক্রিকেটে অভিষেক ঘটে। প্রথম ইনিংসেই তিনি ৪/৬৬ নেন ও ৪ আগস্ট, ২০১১ তারিখে পাঁচ উইকেট লাভ করেন। একই মাঠে ১২ আগস্ট, ২০১১ তারিখে বাংলাদেশের বিপক্ষে অভিষেক ওডিআইয়ে তিনি ৫/৩০ পান। এ বোলিং পরিসংখ্যানটি অভিষেকে যে-কোন জিম্বাবুয়ের খেলোয়াড়দের মধ্যে সেরা বোলিং ও সর্বোপরি ষষ্ঠ সেরা বোলিং পরিসংখ্যান।Vitori dazzles on debut – ESPNCricinfo. Retrieved 13 August 2011. পরের খেলায়ও তিনি ৫/২০ পান। এরফলে একমাত্র ওডিআই খেলোয়াড় হিসেবে প্রথম দুই খেলাতেই পাঁচ উইকেট লাভের গৌরব অর্জন করেন তিনি। উভয় খেলাতেই তিনি ম্যান অব দ্য ম্যাচের পুরস্কার পান।Vitori gets five again as Zimbabwe make it 2–0 – ESPNCricinfo. Written by Firdose Moonda. Published 14 August 2011. Retrieved 15 August 2011.

কিন্তু ২০১১-১২ মৌসুমে সফরকারী পাকিস্তানের বিপক্ষে তার বোলিং ছিল অত্যন্ত দূর্বলমানের ও সাদাসিদে ধরনের। তার বলগুলোকে পাকিস্তানি ব্যাটসম্যানেরা কভার ড্রাইভ ও পুল শটে ব্যতিব্যস্ত রাখে। একমাত্র টেস্টে তার বোলিং পরিসংখ্যান ছিল ০/১০৩ ও ০/১৫ এবং ওডিআইয়ে ০/৪৩ ও ১/৬২।Only Test: Zimbabwe vs Pakistan at Bulawayo, Sep 1–5, 2011 Scorecard Cricinfo. Retrieved 8 October 2011

 তথ্যসূত্র 

 বহিঃসংযোগ 

বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:সেন্ট্রালসের ক্রিকেটার
বিষয়শ্রেণী:মাসভিঙ্গোর ক্রিকেটার
বিষয়শ্রেণী:সাউদার্ন রক্সের ক্রিকেটার
বিষয়শ্রেণী:সাউদার্নসের ক্রিকেটার
বিষয়শ্রেণী:মিড ওয়েস্ট রাইনোসের ক্রিকেটার